**הסכם מס' \_\_\_\_\_\_\_\_**

**בין**:  **תשתיות נפט ואנרגיה בע"מ / קו מוצרי דלק בע"מ**

ת.ד. 2121, הרצליה

(להלן: "**החברה**")  ***מצד אחד***

**לבין:** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**היועץ**") ***מצד שני***

ה ו א י ל והחברה מעוניינת בקבלת שרותי ייעוץ בנושא **\_\_\_\_\_\_\_\_\_\_\_\_\_\_\_\_\_\_\_\_\_\_**, הכל כמפורט בנספח א' המצ"ב להסכם זה ומהווה חלק בלתי נפרד הימנו (להלן: **"השירותים**");

וה ו א י ל והיועץ מעוניין לספק לחברה את השירותים, ומצהיר כי בדק, מכיר ויודע את הדרישות ממנו ואת טיב, היקף ואיכות העבודה והינו בעל הידע, הניסיון, כוח האדם המקצועי והיכולת לספק את השירותים ברמה מקצועית גבוהה לשביעות רצון החברה;

**אי לכך הותנה, הוצהר והוסכם בין הצדדים כדלקמן :**

# **מבנה ההסכם**

# להסכם זה מצורפים הנספחים הבאים, המהווים חלק בלתי נפרד הימנו:

* + 1. **נספח "א"** - פירוט שירותי הייעוץ.
    2. **נספח "ב" -** התחייבות לשמירה על סודיות.
    3. **נספח "ג"** - התחייבות למניעת ניגוד עניינים.
  1. בכל מקרה של סתירה או אי התאמה בין מסמכי ההסכם, תהא ההוראה שבנספח "א" עדיפה על הוראה בגוף ההסכם.

**מבוא, נספחים וכותרות**

* 1. המבוא להסכם זה מהווה חלק בלתי נפרד ממנו, והצדדים מתקשרים בהסכם על סמך האמור במבוא.
  2. הכותרות בהסכם הינן לשם ההתמצאות בלבד ולא ישמשו לצורך פרשנותו.

# **השירותים**

# החברה מוסרת ליועץ והיועץ מקבל על עצמו את ביצוע השירותים בהתאם לתנאי הסכם זה, בזהירות, בנאמנות, במיומנות וברמה מקצועית גבוהה ביותר, לשביעות רצונה המלאה של החברה, בהתאם לתניות הסכם זה ו/או מכוחו ו/או על פי הוראות כל דין.

# מבלי לגרוע מן האמור, היועץ מתחייב לתת לחברה את כל השירותים המפורטים בנספח "א" להסכם זה. השירותים יינתנו אישית על ידי היועץ ו/או נותני השירותים מטעמו, כמפורט בנספח "א" (להלן: "**היועץ**").

# היועץ יהיה זמין, באופן שוטף וקבוע לביצוע השירותים בהתאם להסכם זה, ויבצע את השירותים תוך שמירה על לוחות הזמנים ועמידה במסגרת התקציבית שתימסר לו על ידי החברה, במהירות ביעילות וברציפות וישלימם במלואם לשביעות רצון החברה ובכפוף להוראות הסכם זה.

# החברה תשתף פעולה עם היועץ ותסייע באופן סביר בכל פעולה הנדרשת לצורך ביצוע השירותים בהתאם להסכם זה, והכל בהתאם לדרישת היועץ.

# היועץ יבצע את השירותים בהתאם להוראות גורם מתאם שימנה על ידי החברה לצורך הסכם זה ו/או מי שימונה במקומו לתפקיד זה על ידי החברה מידי פעם בפעם, בכתב (להלן: "**המתאם**"), תוך שיתוף פעולה וקיום קשר מתמיד עימו, ויעביר לו דיווחים בהתאם לדרישתו וכמפורט להלן.

# **הצהרות והתחייבויות היועץ**

# היועץ מצהיר בזאת כי הינו בעל הידע, הניסיון, כוח האדם המתאים, היכולת והמיומנות לביצוע השירותים בהתאם להוראות הסכם זה ובהתאם להוראות כל דין, כי הוא קיבל את כל המידע הנדרש לו לצורך מילוי התחייבויותיו ע"פ הסכם זה והוא למד ומכיר את כל הפרטים והנתונים הדרושים לו לצורך מילוי התחייבויותיו ע"פ הסכם זה, וכי יש ביכולתו לעמוד במחויבויותיו על פי הסכם זה.

# היועץ מצהיר כי אין כל מניעה ו/או הגבלה על פי הוראות כל דין ו/או כל הסכם להתקשרותו בהסכם זה ולביצוע כל האמור בו, וכי בדק את כל הגורמים העשויים ו/או העלולים להשפיע על התקשרותו בהתאם להוראות הסכם זה..

# היועץ מצהיר בזאת כי ידוע לו כי מתן השירותים על פי ההסכם כפוף לאישור הגורמים הביטחוניים הרלבנטיים ולא תהא לו כל טענה בעניין זה כלפי החברה.

# היועץ, עובדיו ומי מטעמו או בשמו, לא יהיו מעורבים בהצעה, הבטחה, קבלת או שידול לקבלת שוחד, מענק, תשלום, דמי תיווך וטובת הנאה כלשהי, בין במישרין ו/או בעקיפין, לעובד של החברה או מי מטעמה ולעובד ציבור אחר, במטרה להשפיע במישרין או בעקיפין, על מעשה או החלטה של החברה ו/או של נושא משרה ו/או עובד בחברה, בקשר להסכם ו/או בקשר לכל דבר אחר.

# **יועצים אחרים**

# מובהר, כי החברה רשאית להזמין אצל אחרים שירותי יעוץ נוספים לרבות בנושאים לגביהם ייתן היועץ שירותים כאמור, על פי שיקול דעתה הבלעדי והיועץ מצהיר כי אין לו ולא תהיינה לו תביעות ו/או טענות כלפי החברה או כלפי היועצים האחרים בגין השירותים כאמור והוא לא ימנע או יפריע להתקשרות כאמור.

* 1. בהתאם לדרישת החברה, ומבלי לגרוע מאחריותו ע"פ הסכם זה או ע"פ הדין, יעבוד היועץ בשיתוף פעולה עם היועצים האחרים, ויושיט כל עזרה הדרושה להם באופן סביר.

# **התמורה**

* 1. תמורת מתן בפועל של השירותים על ידי היועץ וכן קיום יתר התחייבויות על פי הסכם זה, תשלם החברה ליועץ את התמורה הנקובה בנספח א' להסכם וזאת בתוספת מע"מ כדין (להלן: "התמורה"), באופן ובמועדים המפורטים בנספח "א" הנ"ל.
  2. התמורה הנה סופית וכוללת אתכל הוצאות היועץ, ישירות ועקיפות, כולל שכר, רשיונות והיתרים, הוצאות משרדיות, נסיעות,חניה וכיו"ב. למען הסר ספק, החברה לא תשלם ליועץ כל סכום נוסף בגין החזר הוצאות אלא אם כן הסכימה לכך מראש ובכתב.
  3. מוסכם במפורש כי השכר הנקוב בנספח "א" לחוזה זה הוא סופי ומוחלט, והיועץ לא יהיה זכאי לשום תוספת מסיבת התייקרות, עליית מדד, התארכות תקופת ביצוע שרותי הייעוץ, מידת השינויים שידרשו ע"י החברה, או מכל עילה אחרת איזו שהיא, ללא הסכמתה המפורשת של החברה לכך מראש ובכתב.
  4. להסרת ספק מצהיר היועץ כי התמורה נקבעה לאחר שבדק את היקף השירותים נשוא הסכם זה, מחירי העבודה ושכר עוזריו ויועציו ולקח בחשבון כל התייקרות עתידית, תוספת יוקר או העלאה כלשהי של המחירים ושכר עבודה וכן את האפשרות ששירותי היועץ יינתנו בשלבים (לרבות הפסקות הנובעות מעיכובים הקשורים בחברה) או באופן חלקי בלבד.
  5. התשלום יועבר באמצעות מס"ב לא יאוחר מ-45 ימים מתום החודש בו הומצא החשבון, בכפוף לאישור מנהל החברה וכנגד חשבונית מס בלבד. לכל הסכומים יתווסף מע"מ כחוק.

# **תקופת ההסכם ולוח הזמנים**

## תקופת ההסכם הינה כמפורט בנספח א' (להלן: "**תקופת ההסכם**"), זאת בכפוף לאמור בהסכם זה.

## מובהר למען הסר ספק כי החברה בלבד תקבע את קצב מתן שירותים על ידי היועץ ואת קצב ביצוען של העבודות. החברה רשאית, לפי שיקול דעתה המוחלט, להחליט על הפסקות לפרקי זמן משתנים שירותים ו/או להחליט שלא לבצע כלל חלקים בשירותי היועץ.

## בכפוף לאמור במפורש בסעיף זה לעיל, ליועץ אין ולא תהיה כל טענה ו/או תביעה כלפי החברה בגין ובקשר לכל האמור בסעיף זה, למעט הזכות לקבל את החלק היחסי של התמורה בגין שירותים שביצע בפועל כמפורט בהסכם זה, והוא מוותר מראש על כל טענה ו/או תביעה כאמור.

## היועץ מתחייב להודיע למתאם מיידית, על כל עיכוב אשר לפי הערכתו עלול לגרום לאיחור בקיום לוח הזמנים. נגרם עיכוב עקב כוח עליון או תנאים אחרים שלדעת החברה אין ליועץ שליטה עליהם, רשאית החברה, לבקשת היועץ, לדחות בכתב את מועד ביצוע השירותים כפי שתקבע החברה בהחלטתה. החלטת החברה תהיה סופית.

## הסתיים ההסכם, כאמור לעיל, יהיה היועץ זכאי לתשלום רק בגין העבודה שביצע בפועל עד למועד הנקוב בהודעת החברה, כמועד סיום ההסכם. היועץ מוותר, בוויתור סופי ומוחלט, על כל דרישה ו/או טענה כנגד החברה, בגין סיום ההסכם כאמור, למעט בגין התשלום עבור העבודה שנתבצעה בפועל, וטרם שולמה כאמור לעיל.

## מובהר למען הסר ספק כי אף לאחר תום תקופת ההסכם, יוסיף היועץ להיות אחראי כמפורט בהסכם זה לכל שירותים שביצע.

# **צוות היועץ**

## היועץ ייתן את השירותים על פי הסכם זה באמצעות צוות היועץ כנקוב בנספח "א". היועץ לא יחליף את הנציג או מי מעובדיו, אלא אם כן קיבל לכך את אישורה של החברה בכתב ומראש. תנאי זה הינו תנאי עיקרי ויסודי להתקשרות.

# **מסמכים והבעלות בהם**

## היועץ מאשר ומצהיר בזה כי כל המסמכים וכל ההגשות, לרבות דוחות שיופקו על ידו ו/או על ידי עובדיו במסגרת הסכם זה (להלן: "**המסמכים**"), יהיו בבעלותה הבלעדית של החברה והיא תוכל לעשות בהם כל שימוש, לפי ראות עינה וללא הגבלות כלשהן ומבלי שהיועץ יקבל עבור זאת פיצוי או תשלום נוסף מעבר לתמורה הקבועה בהתאם להוראות הסכם זה.

* 1. היועץ לא יהיה רשאי להשתמש במסמכים שיוכנו על ידו במהלך ביצוע שירותים לכל מטרה שהיא זולת מתן שירותים לחברה ולא יהיה רשאי לפרסם ברבים בכל צורה שהיא, אלא אם קיבל את הסכמת החברה מראש ובכתב ובהתאם לתנאי ההסכמה.

# **סודיות**

* 1. היועץ, מנהליו, עובדיו והפועלים בשמו, לא יפרסמו כל מידע, לרבות תוכניות, חוות דעת, מסקנות, דוחות, ממצאים וידיעות אחרות, הכרוכים במתן השירותים, או בהליך שנעשה עקב ביצוע השירותים או שהגיעו לידיעתו תוך כדי ו/או עקב ביצוע השירותים, אלא אם יקבל היועץ היתר מראש ובכתב מאת החברה.
  2. היועץ, לרבות כל עובד וכל מי שיפעל בשמו או מטעמו במתן שירותי הייעוץ בהתאם להוראות הסכם זה, מתחייבים לשמור על סודיות שירותי הייעוץ ויחתמו על התחייבות לשמירת סודיות המצורפת כנספח "ב" להסכם זה ומהווה חלק בלתי נפרד הימנו.

# **ניגוד עניינים**

* 1. היועץ מצהיר ומאשר בזאת כי אין הוא קשור בהווה, ולא יתקשר כל עוד יספק שירותים לחברה לפי הסכם זה, בהתחייבות כלפי צד ג' כלשהו שיש או אשר עלול להיות בה ניגוד עניינים אפשרי עם ענייני החברה ויחתום על התחייבות למניעת ניגוד עניינים כמצורפת כנספח "ג" להסכם זה ומהווה חלק בלתי נפרד הימנו.
  2. מבלי לגרוע מן האמור, היועץ לא יפעל בשום מקרה תוך ניגוד עניינים עם האינטרסים של החברה ולא יעמיד עצמו במצב של ניגוד עניינים, והוא יודיע מייד לחברה בכל מקרה שמתעוררים חשש או אפשרות לניגוד עניינים.

# **שינויים**

* 1. היועץ יבצע כל שינוי או תיקון לא מהותיים במתן השירותים אשר ידרשו בכתב על ידי המתאם וזאת מבלי לקבל תמורה נוספת על התמורה המוסכמת בהסכם זה.
  2. על אף האמור לעיל, היועץ לא ישנה ו/או יוסיף שירותים העשויים להגדיל ו/או לשנות את התמורה בגין הסכם זה, אלא אם כן הביא לפניה מתאימה בכתב לאישור המתאם וקיבל את אישור החברה לעשות כן.

# **השהיות בביצוע השירותים**

* 1. השהייה, עיכוב או הפרעה כלשהי במתן השירותים, לא תגרע מאומה מתוקפו של הסכם זה. בכל מקרה של השהייה כאמור, ישהה היועץ בהתאם להוראה בכתב מהחברה את מתן כל או מקצת משרותיו - כפי שיצוין בהודעות החברה ובהתאם להוראות החברה מידי פעם בפעם למשך זמן השהייה. עם תום השהייה כלשהי יהא היועץ חייב, עם קבלת הוראות מהחברה להמשיך ולבצע את התחייבויותיו לפי הסכם זה וזאת מבלי שיהא זכאי לכל תמורה נוספת, אלא אם הוסכם אחרת בין החברה ליועץ בכתב.
  2. כל עוד הסכם זה בתוקף לא יהיה היועץ רשאי להשהות את מילוי התחייבויותיו על פיו, לרבות במקרה של חילוקי דעות ו/או סכסוך ו/או הליך משפטי (לרבות בוררות) בינו לבין החברה ולרבות במקרה של טענות ו/או דרישות ו/או תביעות של היועץ והיועץ מתחייב למלא התחייבויותיו בשלמות וברציפות עד להשלמתן.

# **אחריות היועץ לנזקים**

* 1. אחריותו של היועץ בלעדית ומלאה בכל הנוגע לביצוע הסכם זה. היועץ אחראי כלפי החברה ואחראי לכל הסיכונים, החבויות, התוצאות והנזקים ככל שיגרמו, ישירות או בעקיפין, כתוצאה ממתן השירותים על ידו ו/או על ידי מי מטעמו.
  2. היועץ מתחייב לשפות את החברה ונציגיה, מיד עם דרישתה הראשונה, בגין כל הוצאה ו/או נזק ו/או הפסד שייגרמו לחברה במקרה של תביעה ו/או דרישה מצד שלישי שנגרמו, במישרין או בעקיפין, בגין מעשה או מחדל של היועץ, של עובד מעובדיו או של הבאים מטעמו, לכל אדם, כולל המזמין עובדיו או מי מטעמו, לרבות כל ההוצאות המשפטיות שייגרמו להם. תשלום השיפוי יבוצע על ידי היועץ בתוך 30 ימים מהמועד בו שילמה החברה כל תשלום, נזק, הוצאה או הפסד כאמור.
  3. היועץ משחרר מראש ולחלוטין את החברה, עובדיה, שלוחיה וכל מי מטעמה מכל אחריות וחובה לכל ובגין כל מעשה או מחדל כנ"ל.
  4. מוסכם כי לא יהיה בכל היתר, אישור או הוראה שניתנו על ידי החברה או מי מטעמה, ובין השאר אישורם לתוכניות, ללוחות הזמנים ולכל מסמך אחר, כדי לגרוע מאחריותו המלאה של היועץ, כאמור בסעיף זה לעיל, או לשחרר את היועץ מאחריותו המלאה כאמור, ואין בהם כדי להטיל על החברה או מי מטעמה אחריות לשירותי היועץ וכל הכרוך והקשור בהם.
  5. שום הוראה מהוראות הסכם זה אין בה והיא לא תתפרש כמטילה על החברה או מי מטעמה אחריות כלשהי או כדי להטיל עליה חיוב בפיצויים בגין כל נזק, אובדן, הוצאה או הפסד העלול להיגרם לגופו או לרכושו של היועץ, מי מטעמו או צד ג' כלשהו.
  6. אין באמור, כדי לגרוע מחובת היועץ לערוך ביטוחים כמתחייב בהסכם זה ו/או כדי לגרוע מזכותה של החברה לקבל מחברות הביטוח את מלוא הכספים המגיעים לה ע"פ פוליסות הביטוח שערך היועץ כמתחייב בהסכם זה ו/או ע"פ הדין.

# **ביטוח**

מבלי לגרוע מאחריותו ומהתחייבויותיו של היועץ בין על פי דין ובין על פי הסכם זה, היועץ מתחייב לקיים על חשבונו - לטובתו ולטובת החברה - במשך כל תקופת השירותים בהתאם להסכם, וכל עוד אחריותו קיימת בהתאם להסכם ו/או על פי כל דין, פוליסות ביטוח כמפורט באישור המצ"ב כנספח "ד" כדלקמן (להלן: "**ביטוחי היועץ**");

# **החובה לפעול עפ"י דין** היועץ מצהיר כי ידוע לו שאין בכל האמור בהסכם זה או בכל הודעה שתינתן על פיו כדי לשחררו מכל חובה המוטלת עליו לפי כל דין או צורך לקבל כל רישיון או היתר , או מן הצורך לשלם כל מס, היטל אגרה, תשלומי חובה וכיוצ"ב, המוטלים עליו על פי כל דין.

# **העברת זכויות וחובות**

## היועץ לא יסב ו/או ישעבד ו/או יעביר ו/או ימחה לאחר את ההסכם או כל חלק ממנו וכן לא יעביר, או ימסור או ימחה או ישעבד לאחר כל זכות או חובה בהתאם להוראות הסכם זה אלא אם קיבל לכך אשור מראש ובכתב של החברה ובכפיפות לתנאיו.

# **ביטול ההסכם**

* 1. על אף האמור בכל מקום אחר בהסכם, רשאית החברה, לפי שקול דעתה הבלעדי, בכל עת ומסיבה כלשהי ומבלי לנמק, להביא הסכם זה, כולו או מקצתו, לידי גמר על ידי מתן הודעה בכתב ליועץ, 15 יום לפחות לפני מועד ביטול ההסכם בפועל, וליועץ לא תהיה כל זכות מכל מין וסוג שהוא לתשלום ו/או לפיצוי ו/או לשיפוי בגין שימוש החברה בזכותה זו, וזאת למעט תשלום בגין השירותים שביצע היועץ בפועל עד למועד הנקוב בהודעת החברה..
  2. מבלי לגרוע מהאמור לעיל ומהוראות כל דין, תהא החברה רשאית לבטל לאלתר את ההסכם ו/או להביא לסיומה את תקופת ההסכם ובלא צורך בהודעה מוקדמת, בכל אחד מהמקרים הבאים:

### אם נפטר היועץ, פשט רגל, נעשה בלתי כשיר משפטית, הוחל בהליכי פירוק היועץ ו/או ניתן צו כינוס נכסים נגדו ו/או עשה הסדר עם נושיו או כל פעולת פשיטת רגל או פירוק אחרת ו/או הוטל צו עיקול על עסקיו ו/או מיטלטליו ולא הוסר תוך 21 יום משעת הטלתו (“צו” - לרבות כל צו וסעד זמני), והכל לפי העניין.

### אם היועץ הפר ו/או לא קיים איזה מהוראות ההסכם ולא תקן את ההפרה בתוך 7 ימים לאחר שקבל התראה על כך מהחברה ובכלל זה אם התרה המתאם ביועץ בכתב כי אין הוא מתקדם במתן השירותים, לרבות כל חלק מהם בקצב הדרוש, או שהפסיק לבצע אותם ויחולו הוראות סעיף 6.4 לעיל בכפוף לכל זכות של החברה על פי דין.

### הוגש כנגד היועץ כתב אישום ו/או מתנהלת כנגדו חקירה פלילית ו/או היועץ הורשע בפלילים.

### אם היועץ או מי מטעמו או בשמו, יהיה מעורב בהצעה, הבטחה, מתן, קבלת או שידול לקבלת שוחד, מענק וטובת הנאה כלשהי, בין במישרין ובין בעקיפין, לעובד של החברה או מי מטעמה ולעובד ציבור אחר, הן בכלל והן בקשר להסכם או לכל דבר הכרוך בביצוע ההסכם.

# **שלילת יחסי עובד מעסיק**

* 1. מוסכם ומוצהר בזה כי בהתקשרותו עם החברה בהסכם זה, פועל היועץ כקבלן עצמאי ובלתי תלוי. לא יחולו כל יחסי עובד ומעסיק בין החברה לבין היועץ ו/או עובדיו ו/או הבאים מטעמו. היועץ פוטר בזה מראש את החברה מכל אחריות שהיא, הנובעת מיחסי עובד ומעסיק, לרבות במקרה בו עלול להינתן להסכם זה פירוש של יחסי עובד - מעסיק.
  2. מבלי לגרוע מהאמור לעיל, היועץ ישלם בעצמו, בגין כל התקבולים שיקבל על פי הסכם זה, את כל תשלומי המיסים לרבות, אך מבלי לגרוע מכלליות האמור לעיל, תשלומי מס הכנסה שהוא חב בגין מתן השירותים.
  3. בכל מקרה היועץ לבדו יהיה אחראי, לתשלומים הסוציאליים והתנאים הסוציאליים בגין העובדים ו/או כל גורם אחר אשר יועסקו על ידו, לרבות כל התשלומים למוסד לביטוח לאומי, לכל קרן שתידרש, דמי ביטוח ותשלומים אחרים המוטלים על מעסיקים עפ"י החוק, הנוהג וההסכמים הקיבוציים.
  4. מוצהר ומוסכם בזה, כי במידה שמי מעובדי היועץ ו/או הפועלים מטעמו יתבע מהחברה תשלום כל סכום הנובע כתוצאה מיחסי עובד מעסיק , ישפה היועץ את החברה, מיד עם דרישת החברה, בגין ההוצאות ו/או הנזק שיגרמו לחברה בשל תביעה כאמור לרבות הוצאות משפט ושכ"ט עו"ד. תשלום השיפוי יבוצע על ידי היועץ בתוך 30 ימים מהמועד בו קיבל היועץ את דרישת החברה כאמור.

# **הסכמים אחרים** למרות כל הסכם קיים או שיהיה קיים בין החברה לבין כל קבלן, קבלן-משנה, מהנדס, מתכנן, יועץ, ספק או מישהו אחר אשר לפיו הסכימה החברה או תסכים החברה לקבל עליה את החלטת היועץ, הרי מוסכם כי כל תנאי כזה לא יפגע ולא יגרע מאיזו התחייבות היועץ כלפי החברה או מאחריותו כלפיה לפי הסכם זה. כל תנאי כזה לא יחשב כמחייב את החברה לגבי היחסים שבינה לבין היועץ.

# **שלילת זכות העיכבון** היועץ לא יהיה רשאי, בכל מקרה שהוא, לעכב מסמכים המגיעים ו/או השייכים לחברה או כל חלק אחר מהשירותים לפי הסכם זה.

# **קיזוז** החברה תהא רשאית לקזז כל סכום המגיע לה לטענתה מאת היועץ לפי הסכם זה או לפי כל התקשרות אחרת מן התמורה אשר תשולם ליועץ בהתאם להוראות הסכם זה.

# **ויתור על זכויות ותיקון ההסכם**

* 1. שום ויתור, הנחה, קבלת תשלום כשלהוא, הימנעות מפעולה או מתן ארכה מצדו של אחד הצדדים או מי מטעמו לא יחשבו כוויתור על זכות מזכויות הצדדים, והם יהיו רשאים להשתמש בזכויותיהם, כולן או מקצתן ובכל עת שימצאו לנכון.
  2. הסכם זה אינו ניתן לשינוי, אלא במסמך בכתב חתום על ידי כל הצדדים, וכל שינוי ו/או ביטול של סעיף מסעיפי ההסכם, יעשה אך ורק במסמך בכתב אשר ייחתם על ידי שני הצדדים.
  3. הכתוב בהסכם זה ממצה בלעדית את כל המוסכם בין הצדדים, ואין להתחשב בכל משא ומתן שקדם לחתימתו או שהתקיים בד בבד עם חתימתו ו/או במצגים ו/או בהתחייבויות ו/או בחוזים שקדמו או שהיו תנאי לחתימתו והסכם זה יבוא במקום כל החוזים הקודמים בכתב או בעל פה בין החברה לבין היועץ, במידה וישנם.

# **אישור בהתאם לחוק עסקאות גופים ציבוריים**

## באם היועץ הינו "תושב ישראל" כמשמעותו בפקודת מס הכנסה, ימציא היועץ לחברה, עם חתימתו על הסכם זה, אישור בהתאם לחוק עסקאות גופים ציבוריים (אכיפת ניהול חשבונות) התשל"ו - 1976.

# **סמכות מקומית**

# הצדדים מצהירים ומסכימים כי בית המשפט הייחודי והבלעדי לעניין כל הקשור ונובע מהסכם זה, יהא בית המשפט המוסמך בתל אביב יפו.

# **כתובות הצדדים והודעות**

* 1. כתובות הצדדים לצורך הסכם זה תהיינה כמפורט במבוא.
  2. כל הודעה שתישלח לצד כלשהו לפי הכתובות הנ”ל בדואר רשום, תיחשב כאילו הגיעה לתעודתה לאחר 72 שעות מזמן שההודעה נמסרה למשלוח בדואר. על אף האמור לעיל ניתן למסור הודעה על ידי מסירה ביד ו/או במסירתה בכתובת הצדדים או במשרדם, ומועד המסירה הוא שיקבע.

**ולראיה באו הצדדים על החתום:**

**החברה היועץ**

# **נספח א'**

# **הנספח** הוראות נספח זה מכילות תנאים מיוחדים לביצוע השירותים, משלימות את הוראות ההסכם ומהוות חלק בלתי נפרד הימנו. בכל מקרה של סתירה בין הוראות הנספח לבין הוראות ההסכם תהא כל הוראה בנספח **עדיפה** על כל הוראה בגוף ההסכם.

# **השירותים**

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# **נציגי הצדדים**

## נציג היועץ - \_\_\_\_\_\_\_\_\_\_\_\_\_\_\_\_\_

## המתאם – \_\_\_\_\_\_\_\_\_\_\_\_\_\_\_\_\_\_\_\_\_\_

# **תקופת ההתקשרות**

## תקופת ההתקשרות הינה \_\_\_\_\_\_\_\_\_\_\_\_\_\_\_\_\_\_

# **התמורה** תמורת הביצוע המלא של השירותים, תשלם החברה תמורה כמפורט להלן:

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, לסכום יתווסף מע"מ כדין

## יובהר כי תמורה זו הנה סופית ולא תחול עליה כל תוספת או הצמדה.

# **הוראות נוספות**

# היועץ ידאג ויקיים כלפי עובדיו את כל הוראות החוק והדין ובמיוחד דיני הביטוח הלאומי, דיני העבודה, דיני המס וכיו"ב.

# **היקף כספי מקסימאלי**

## ההיקף הכספי המקסימלי של ההסכם הינו \_\_\_\_\_\_\_\_\_ ₪ בתוספת מע"מ כחוק.

## מובהר בזאת כי הסכום הנקוב לעיל הינו בחזקת סכום מקסימלי בלבד וכי החברה אינה מתחייבת להוציא ליועץ עבודות בסכום הנ"ל או בכל סכום שהוא. היועץ מוותר בזאת מראש, בוויתור סופי ומוחלט, על כל טענה ו/או דרישה בכל מקרה בו סך התמורה יהיה נמוך מהסכום הנ"ל.

## מובהר בזאת כי היקף התמורה שתשולם ליועץ לא יעלה, בכל מקרה, על ההיקף המקסימאלי, בכל מקרה שהוא. היועץ מוותר בזאת מראש, בוויתור סופי ומוחלט, על כל טענה ו/או דרישה כנגד החברה בכל מקרה של חריגה מהיקף השנתי המקסימאלי. מובהר בזאת כי לא יהיה כל תקציב לתשלום ליועץ בגין חריגה זו וכי על היועץ לשמור על מסגרת ההיקף המקסימלי ולא לבצע שירותים בסכום העולה ההיקף המקסימאלי.

נספח "ב"

**התחייבות לשמירת סודיות**

# היועץ מתחייב בזאת לשמור בסודיות מוחלטת ולא לגלות לאף אדם או גורם, זולת הנוטלים חלק בביצוע השירותים, כל מידע - ניהולי, כספי, ביטוחי או כל מידע אחר - אשר יגיע לידיעת היועץ אישית או מי מטעמו על החברה או בקשר אליה, במשך עבודת הייעוץ, בין במישרין ובין בעקיפין; בין אם המידע הגיע בקשר עם ביצוע השירותים ובין אם הגיע ללא קשר עם ביצוע השירותים (להלן: "**המידע**").

1. היועץ מתחייב בזאת לא למסור פרטים כלשהם על ביצוע השירותים, על תוכנם או על היקפם לאדם או גורם שלא הוסמך מראש ובכתב לקבל פרטים אלה על ידי מנהל החברה.
2. היועץ מתחייב בזאת לא לעשות כל שימוש במידע בין בעצמו ובין באמצעות אחרים אלא למטרת ביצוע השירותים.
3. היועץ מתחייב בזאת לשמור בהקפדה את המידע ולנקוט בכל אמצעי הזהירות הנדרשים לשם מניעת הגעתו לידי אחר. בתוך כך מתחייב היועץ להגביל את הגישה למידע אך ורק לנוטלים חלק בביצוע השירותים מטעמו.
4. היועץ מתחייב בזאת להביא תוכן התחייבות זאת לידיעת כל אחד מאנשים שיעסקו מטעמו בביצוע השירותים ולהחתים כל אחד מהם על התחייבות אישית לקיים את ההתחייבויות של היועץ, כפי שפורטו לעיל ולהמציא מיד עותק ההתחייבות החתומה לחברה. היועץלא יעסיק אדם בביצוע השירותים אלא אם כן חתם על התחייבות אישית לסודיות בנוסח הנ"ל ומסמך התחייבות נמסר לחברה.

**בכבוד רב,**

נספח "ג"

**התחייבות למניעת ניגוד עניינים – יועץ ל\_\_\_\_\_\_\_\_\_\_\_\_**

# אני \_\_\_\_\_\_\_\_ ת.ז. \_\_\_\_\_\_\_ מצהיר/ה כי נכון למועד התקשרותו בהסכם זה, איני יודע/ת על כל מניעה חוקית שהיא, שיש בה כדי להפריע לביצוע ההסכם, וכי איני קשור/ה ו/או מעורב/ת, באופן ישיר או עקיף בכל עניין אחר שיש בו חשש לניגוד עניינים ביחס להתחייבויותיי מכוח הסכם זה.

# אני מצהיר/ה כי:

# אין לי קשרים עסקיים עם חברות בתחום משק הגז והאנרגיה, ו/או עם לקוחות וספקים של חברת תש"ן, ו/או עם ארגוני איכות הסביבה ו/או עם גופי תקשורת.

# יש לי קשרים עסקיים עם חברות בתחום משק הגז והאנרגיה, ו/או עם לקוחות וספקים של חברת תש"ן, ו/או עם ארגוני סביבה ו/או עם גופי תקשורת ולהלן שמותיהם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

# אני מתחייב/ת להימנע במשך כל תקופת הסכם זה מלקחת חלק ו/או להיות מעורב/ת בכל עסקה ו/או עניין אחר שיש בו ו/או העלול ליצור מצב של ניגוד עניינים עם הסכם זה.

# אני מתחייב/ת להביא לידיעת החברה, מיד כשנודע לי, על כל חשש לניגוד עניינים.

# אני מצהיר/ה כי ידוע לי על אחריותי לפעול בתום לב כלפי החברה בכל פעולותיי בקשר עם הסכם זה, וכי כל המלצה וכל יעוץ יינתנו אך ורק משיקולי טובת החברה ולא מתוך שיקולי רווח או שיקולים אחרים.

# ידוע לי כי בכל מקרה של מחלוקת בין הצדדים, האם בעניין פלוני יש משום חשש לניגוד עניינים תכריע דעת החברה.

**\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**תאריך חתימה**

**נספח ד' - ביטוח**

1. מבלי לגרוע מאחריות היועץ על פי הסכם זה או על פי כל דין, על היועץ לערוך ולקיים, על חשבון היועץ, למשך כל תקופת ההסכם וכל עוד קיימת אחריות היועץ מכח הדין, את הביטוחים המפורטים באישור עריכת הביטוח המצורף להסכם זה **כנספח ד1**, והמהווה חלק בלתי נפרד ממנו (להלן: **"ביטוחי היועץ"** ו**"אישור עריכת הביטוח"**, לפי העניין), אצל חברת ביטוח מורשית כדין בישראל.

היה ולא מועסקים עובדים על ידי היועץ, ליועץ הזכות שלא לערוך ביטוח חבות מעבידים כמפורט בסעיף 3' לאישור עריכת הביטוח.

1. גבול האחריות בביטוח אחריות מקצועית ייקבע בהתאם לטבלה [[1]](#footnote-1)
2. על היועץ לוודא כי חריג "רשלנות רבתי" ככל וקיים, מבוטל בכל ביטוחיו.
3. ללא צורך בכל דרישה מצד החברה, על היועץ להמציא לידי החברה, לפני תחילת מתן השירותים וכתנאי מוקדם להתקשרות או לכל תשלום על חשבון התמורה, את אישור עריכת הביטוח, כשהוא חתום בידי המבטח. כמו כן, מיד בתום תקופת הביטוח, על היועץ להמציא לידי החברה אישור עריכת ביטוח מעודכן, בגין חידוש תוקף ביטוחי היועץ לתקופת ביטוח נוספת, ומידי תקופת ביטוח, כל עוד הסכם זה בתוקף ו/או לתקופה נוספת כמפורט בסעיף ‎1 לעיל.

בכל פעם שמבטח היועץ יודיע לחברה כי מי מביטוחי היועץ עומד להיות מבוטל או עומד לחול בו שינוי לרעה, כאמור בסיפא לאישור עריכת הביטוח, על היועץ לערוך את אותו הביטוח מחדש ולהמציא אישור עריכת ביטוח חדש, לפני מועד הביטול או השינוי לרעה בביטוח כאמור.

1. מובהר כי גבולות האחריות הנדרשים במסגרת ביטוחי היועץ הינם בבחינת דרישה מזערית המוטלת על היועץ, שאין בה כדי לגרוע מכל התחייבות של היועץ לפי ההסכם ו/או על פי כל דין ואין בה כדי לשחרר את היועץ ממלוא החבות על פי הסכם זה ו/או על פי דין, וליועץ לא תהיה כל טענה כלפי החברה או מי מטעם החברה בכל הקשור לגבולות האחריות כאמור.
2. לחברה תהא הזכות, אך לא החובה, לבדוק את אישור עריכת הביטוח שיומצא על ידי היועץ כאמור לעיל, ועל היועץ לבצע כל שינוי, תיקון, התאמה או הרחבה שיידרשו על מנת להתאים את הביטוחים נושא האישור להתחייבויות היועץ על פי הסכם זה.
3. מוצהר ומוסכם כי זכויות החברה לעריכת הבדיקה ולדרישת השינויים כמפורט לעיל אינן מטילות על החברה או על מי מטעם החברה כל חובה או כל אחריות שהיא לגבי ביטוחי היועץ, טיבם, היקפם, ותוקפם, או לגבי העדרם, ואין בהן כדי לגרוע מכל חובה שהיא המוטלת על היועץ על פי הסכם זה או על פי כל דין, וזאת בין אם דרשו עריכת שינויים כמפורט לעיל ובין אם לאו, בין אם בדקו את אישור עריכת הביטוח ובין אם לאו.
4. היועץ פוטר את החברה והבאים מטעמו מאחריות לכל אובדן או נזק לרכוש או ציוד כלשהו המובא על ידי היועץ או מי מטעם היועץ לחצרי החברה המשמש לצורך מתן השירותים, ולא תהיה ליועץ כל טענה, דרישה או תביעה כלפי הנזכרים לעיל בגין אובדן ו/או נזק כאמור. פטור כאמור לא יחול כלפי מי שגרם לנזק בזדון.
5. בכל ביטוח רכוש נוסף או משלים שייערך על ידי היועץ, ייכלל סעיף בדבר ויתור המבטחים על זכות התחלוף כלפי החברה והבאים מטעמו; הוויתור על זכות התחלוף כאמור לא יחול לטובת אדם שגרם לנזק בזדון.
6. מבלי לגרוע מכל הוראה מהוראות הסכם זה לעניין הסבת ההסכם, ובמקרה בו השירותים נשוא הסכם זה או חלק מהם יינתנו על ידי קבלני משנה מטעם היועץ, על היועץ לדאוג כי בידי קבלני המשנה פוליסות ביטוח נאותות בהתאם לאופי והיקף ההתקשרות.

מובהר בזאת כי על היועץ מוטלת האחריות כלפי החברה ביחס לשירותים במלואם לרבות שירותים שניתנו או אמורים היו להינתן על ידי קבלני משנה .

1. **נספח הביטוח הינו מעיקרי ההסכם והפרתו מהווה הפרה של ההסכם.** על אף האמור לעיל, אי המצאת אישור הביטוח במועד לא תהווה הפרה יסודית אלא אם חלפו 10 יום ממועד בקשת החברה, בכתב, להמצאת אישור כאמור.

נספח ד' 1

| אישור קיום ביטוחים | | | | | | | | | תאריך הנפקת האישור: \_\_\_\_\_ | | |
| --- | --- | --- | --- | --- | --- | --- | --- | --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | | | | | | | | | |
| מבקש האישור | | המבוטח | | | | אופי העסקה | | | מעמד מבקש האישור | | |
| שם: תשתיות נפט ואנרגיה בע"מ  ו/או קו מוצרי דלק בע"מ | | שם: | | | | **☐נדל"ן**  **☒☐שירותים**  **☐אספקת מוצרים**  **☐אחר: \_\_\_\_\_\_** | | | **☐משכיר**  **☐שוכר**  **☐זכיין**  **☐קבלני משנה**  **☒☐מזמין שירותים**  **☐מזמין מוצרים**  **☐אחר: \_\_\_\_\_\_** | | |
| ח.פ.: | | ת.ז./ח.פ. | | | |
| מען:  הסדנאות 3, הרצליה | | מען: | | | |
| כיסויים | | | | | | | | | | |
| סוג הביטוח  חלוקה לפי גבולות אחריות או סכומי ביטוח | מספר הפוליסה | | נוסח ומהדורת הפוליסה | תאריך תחילה | תאריך סיום | | גבול האחריות/ סכום ביטוח | | | כיסויים נוספים בתוקף |
| סכום | מטבע | | יש לציין קוד כיסוי בהתאם לנספח ד' |
| רכוש |  | |  |  |  | |  |  | |  |
| צד ג' |  | |  |  |  | | 1,000,000 | ₪ | | |  |  | | --- | --- | | 302 |(אחריות צולבת) | 318 | | 304 (הרחב שיפוי) | 321 | |  |  | |  | 328 | | 307 | 329 | |  | 327 | | 315 | 309 | | 317 (שם וכתובת) |  | |
| אחריות מעבידים |  | |  |  |  | | 20,000,000 | ₪ | | 302  304  309  319  328 |
| אחריות מקצועית |  | |  |  |  | |  | (בהתאם לטבלה בנספח הביטוח בהסכם ההתקשרות)  ₪ | | |  |  | | --- | --- | | 301 | 326 | | 303 | 327 | | 304 | 328 | | 321 |  | | 325 |  | | 331 (12 חודשים) |  | |
| אחר |  | |  |  |  | |  |  | |  |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות המתאים כפי המצוין בנספח** ג'**):** | | | | | | | | | | |
| **038 יועצים / מתכננים** | | | | | | | | | | |
| **ביטול/שינוי הפוליסה** | | | | | | | | | | |
| **שינוי או ביטול של פוליסת ביטוח, למעט שינוי לטובת מבקש האישור, לא ייכנס לתוקף אלא 30 יום לאחר משלוח הודעה למבקש האישור בדבר השינוי או הביטול.** | | | | | | | | | | |
| **חתימת האישור** | | | | | | | | | | |
| **המבטח:** | | | | | | | | | | |

1. גבול האחריות בפוליסת "אחריות מקצועית":

   |  |  |  |
   | --- | --- | --- |
   |  | **היקף שכר טרחת היועץ** | **גבולות האחריות הנדרשים בביטוח אחריות מקצועית** |
   | 1. | התקשרויות עד 100,000 ₪  (למעט אדריכל ראשי, מנהל פרויקט / מפקח, קונסטרוקטור, יועץ קרקע, מודד ויועץ איטום - שאז יש לקבוע את גבול האחריות, החל מהסכום בסעיף 2 להלן והלאה) | 1,000,000 ₪ |
   | 2. | התקשרויות מ-100,001 ₪ עד 500,000 ₪ | 1,000,000 ₪. |
   | 3. | התקשרויות מ-500,001 ₪ עד 1,000,000 ₪ | 2,000,000 ₪. |
   | 4. | התקשרויות של למעלה מ-1,000,001 ₪. | 4,000,000 ₪. |

   [↑](#footnote-ref-1)